CELEX: 62021CN0291
Language: da
Date: 2021-05-07 00:00:00
Title: Sag C-291/21: Anmodning om præjudiciel afgørelse indgivet af tribunal de première instance de Liège (Belgien) den 7. maj 2021 — Starkinvest SRL

12.7.2021   
            
            
               DA
            
            
               Den Europæiske Unions Tidende
            
            
               C 278/35
            
         
      Anmodning om præjudiciel afgørelse indgivet af tribunal de première instance de Liège (Belgien) den 7. maj 2021 — Starkinvest SRL
      (Sag C-291/21)
      (2021/C 278/49)
      Processprog: fransk
      
         Den forelæggende ret
      
      Tribunal de première instance de Liège
      
         Part i hovedsagen
      
      
         Sagsøger: Starkinvest SRL
      
         Præjudicielle spørgsmål
      
      
                  1)
               
               
                  Er en forkyndt retsafgørelse, hvorved en part pålægges betaling af en tvangsbøde i tilfælde af overtrædelse af et påbud om ophør, en retsafgørelse, der forpligter debitor til at indfri kreditors krav som omhandlet i artikel 7, stk. 2, i Europa-Parlamentets og Rådets forordning (EU) nr. 655/2014 af 15. maj 2014 om indførelse af en procedure for en europæisk kendelse til sikring af bankindeståender (1)?
               
            
                  2)
               
               
                  Falder en retsafgørelse, hvorved en part pålægges betaling af en tvangsbøde, selv om den er eksigibel i den udstedende medlemsstat, ind under begrebet »retsafgørelse« som omhandlet i artikel 4 i Europa-Parlamentets og Rådets forordning (EU) nr. 655/2014 af 15. maj 2014 om indførelse af en procedure for en europæisk kendelse til sikring af bankindeståender, når tvangsbøden ikke er blevet endeligt opgjort i overensstemmelse med artikel 55 i Europa-Parlamentets og Rådets forordning (EU) nr. 1215/2012 af 12. december 2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område (2)?
               
            
         (1)  Europa-Parlamentets og Rådets forordning (EU) nr. 655/2014 af 15.5.2014 om indførelse af en procedure for en europæisk kendelse til sikring af bankindeståender med henblik på at lette grænseoverskridende gældsinddrivelse på det civil- og handelsretlige område (EUT 2014, L 189, s. 59).
      
         (2)  EUT 2012, L 351, s. 1.